Hero MotoCorp hikes prices by up to Rs 500 to offset rising input costs | हीरो मोटो की बाइक-स्कूटर 500 रु तक हुए महंगे, इनपुट कॉस्ट बढ़ने का असर
बिज़नेस न्यूज़ » Auto » Industry/ Trendsहीरो मोटो की बाइक-स्कूटर 500 रु तक हुए महंगे, इनपुट कॉस्ट बढ़ने का असर
हीरो मोटो की बाइक-स्कूटर 500 रु तक हुए महंगे, इनपुट कॉस्ट बढ़ने का असर
नई कीमतें तत्काल प्रभाव से लागू हो गई हैं।
Money Bhaskar | अंतिम अपडेट : July 02, 2018 09:33 PM IST
नई दिल्ली. हीरो मोटोकॉर्प ने इनपुट कॉस्ट बढ़ने के कारण अपनी सभी मोटरसाइकिल और स्कूटरों के दाम 500 रुपए तक बढ़ा दिए हैं। नई कीमतें तत्काल प्रभाव से लागू हो गई हैं। कंपनी ने कहा कि कमोडिटीज की कीमतें बढ़ने और रुपए में कमजोरी के कारण यह फैसला लिया गया है।
हीरो मोटोकॉर्प ने एक बयान जारी कर कहा कि पिछले कई दिनों से कमोडिटीज की कीमतों में लगातार बढ़ोत्तरी देखने को मिल रही है। वहीं रुपया भी कमजोर हुआ है। ऐसे में बढ़ी हुई कॉस्ट की आंशिक भरपाई के लिए यह फैसला लेना पड़ा है। कीमतों में बढ़ोत्तरी मॉडल और खास मार्केट पर निर्भर करेगी। कंपनी फिलहाल 40,000 रुपए से 1 लाख रुपए तक प्राइस रेंज में टू-व्हीलर्स की बिक्री करती है।
जून में 13 फीसदी बिक्री बढ़ी
जून महीने में हीरो मोटोकॉर्प की बिक्री 13 फीसदी बढ़कर 7,04,562 यूनिट्स रही। पिछले साल समान अवधि में कंपनी की बिक्री 6,24,185 यूनिट्स रही थी। वहीं अप्रैल-जून क्वार्टर के दौरान कंपनी ने 21 लाख यूनिट्स बेचे हैं।